**5. pielikums**

atklāta konkursa nolikumam

 (iepirkuma identifikācijas numurs: IZM 2021/22/AK/ERAF)

**PIEGĀDES LĪGUMA PROJEKTS**

*Datortehnikas iepirkums mācību procesa nodrošināšanai sākumskolā un pamatskolā*

Rīgā 2021. gada \_\_\_.\_\_\_\_\_\_\_\_\_\_\_\_\_\_\_

**Izglītības un zinātnes ministrija** (turpmāk – Pasūtītājs) tās personā \_\_\_\_\_\_\_\_, kurš rīkojas uz \_\_\_\_\_\_\_\_\_ pamata, no vienas puses un

­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs) tās personā \_\_\_\_\_\_\_\_\_\_\_\_, kurš rīkojas uz \_\_\_\_\_\_\_ pamata, no otras puses, abi kopā saukti Puses, pamatojoties uz atklātā konkursa “Datortehnikas iepirkums mācību procesa nodrošināšanai sākumskolā un pamatskolā”, iepirkuma identifikācijas Nr. IZM 2021/22/AK/ERAF (turpmāk – Iepirkums) rezultātiem \_\_\_\_.daļā, noslēdz šādu piegādes līgumu, turpmāk – Līgums:

1. **Līguma priekšmets**
	1. Pasūtītājs uzdod un Piegādātājs ar saviem spēkiem, resursiem un līdzekļiem piegādā datortehniku (planšetdatorus, portatīvos datorus ar Chrome OS vai Windows OS) un nodrošina tās garantijas uzturēšanu 36 (trīsdesmit sešus) mēnešus no nodošanas un pieņemšanas akta parakstīšanas dienas, saskaņā Līgumu, Tehnisko specifikāciju un Tehnisko piedāvājumu (1. pielikums) un Finanšu piedāvājumu (2. pielikums), turpmāk – Produkcija.
	2. Piegādātājs apliecina, ka Produkcija atbilst spēkā esošajos normatīvajos aktos noteiktajiem standartiem un Produkcijas kvalitātes un atbilstības prasībām, kā arī Produkcijas ražotāja sniegtajai informācijai (marķējums, tehniskā dokumentācija, uzglabāšanas noteikumi u.tml.), kā arī apliecina, ka piegādāta jauna un nelietota Produkcija.
2. **Līgumcena, samaksas noteikumi un kārtība**
	1. Kopējā Līgumcena bez PVN ir \_\_\_\_\_ EUR (\_\_\_\_\_\_\_\_\_ *euro*, \_\_\_ centi). PVN samaksa tiek veikta Latvijas Republikas normatīvajos aktos noteiktajā apmērā un kārtībā.
	2. Līguma 2.1. punktā norādītajā Līgumcenā ir ietvertas visas izmaksas, kas saistītas ar Produkcijas vērtību, piegādi, garantiju, Produkcijas vai to sastāvdaļu aizstāšanu remonta laikā ar citiem līdzvērtīgu vai augstākas veiktspējas Produkciju vai to sastāvdaļām, nodokļiem (izņemot PVN) un nodevām, izmaksas nepieciešamo atļauju iegūšanai no trešajām personām un citas ar Līguma savlaicīgu un kvalitatīvu izpildi saistītas izmaksas. Produkcijas vienas vienības cenas ir noteiktas Līguma 2. pielikumā un nevar tikt paaugstinātas. Līguma darbības laikā Pasūtītājs atbilstoši nepieciešamībai ir tiesīgs pasūtīt Producijas papildu vienības, attiecīgi palielinot Līguma summu, par to noslēdzot atsevišķu vienošanos.
	3. Pasūtītājs veic samaksu par Produkciju 10 (desmit) darbdienu laikā saskaņā ar Finanšu piedāvājumā noteiktām vienību cenām un Piegādātāja rēķinu, kas tiek sagatavots pēc Produkcijas piegādes un abpusējas nodošanas un pieņemšanas akta parakstīšanas.
	4. Piegādātājs rēķinu nosūta elektroniskā veidā uz Pasūtītāja elektroniskā pasta adresi: pasts@izm.gov.lv ar atsauci uz Līguma numuru un norādi “Šis rēķins ir sagatavots elektroniski un derīgs bez paraksta”. Rēķinā Piegādātājs atsevišķi norāda informāciju par maksu, atšifrējot kā tā veidojusies, kopējo summu un informāciju par pievienotās vērtības nodokli. Ja Pasūtītājs konstatē Piegādātāja iesniegtā rēķina neatbilstību Finanšu piedāvājumā norādītajiem izcenojumiem, Līgumā norādītais Pasūtītāja pārstāvis par to elektroniski informē Līgumā norādīto Piegādātāja pārstāvi, un Piegādātājs 2 (divu) darba dienu laikā novērš konstatētās neatbilstības un iesniedz rēķinu atkārtoti.
	5. Samaksa tiek veikta ar bankas pārskaitījumu uz Piegādātāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
	6. Līguma finansējuma avots ir \_\_\_\_\_\_\_\_\_\_\_.
3. **Preču piegādes noteikumi un termiņi**
	1. Piegādātājs piegādā Pasūtītājam Produkciju atbilstoši Līguma 1. pielikumā Tehniskā specifikācija noteiktajām prasībām un termiņos.
	2. Produkcijas piegādes adrese ir: \_\_\_\_\_\_\_\_\_\_\_\_.
	3. Jebkādas izmaksas, kas saistītas ar Produkcijas piegādi, ir ietvertas Līguma summā, un Pasūtītājam tās nav atsevišķi jāatlīdzina Piegādātājam.
	4. Līgums stājas spēkā pēc tā abpusējas parakstīšanas un Līguma izpildes nodrošinājuma saņemšanasun ir spēkā līdz \_\_\_\_\_. gada \_\_. \_\_\_\_\_\_\_\_ (ieskaitot) vai līdz abpusējai saistību izpildei. Līguma izpildes nodrošinājums jāiesniedz Līgumā noteiktajā kārtībā un termiņā.
4. **Produkcijas nodošanas un pieņemšanas kārtība**
	1. Piegādātājs Produkciju Pasūtītājam nodod kopā ar dokumentāciju, kas satur Produkcijas raksturojumu, īpašības, uzglabāšanas un lietošanas noteikumus – Instrukcijas, rokasgrāmatas papīra formātā vai CD latviešu, krievu vai angļu valodā. Preču atbilstību Produkcijas piegādes dokumentā norādītajam Pasūtītājs apstiprina ar savu parakstu uz attiecīgā dokumenta. Pie Produkcijas nodošanas tiek pārbaudīts tās sortiments un daudzums. Kopā ar Produkcijas piegādes dokumentu Piegādātājs iesniedz Pasūtītājam no savas puses parakstītu nodošanas un pieņemšanas aktu.
	2. Pasūtītājs Produkcijas un piegādes atbilstību Līguma noteikumiem pārbauda 10 (desmit) darba dienu laikā pēc Produkcijas un attiecīga nodošanas un pieņemšanas akta no Piegādātāja saņemšanas dienas. Minētajā termiņā Pasūtītājam ir tiesības izteikt pretenzijas par Produkcijas vai piegādes kvalitātes neatbilstību (turpmāk tekstā –Defekti) Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs paraksta nodošanas un pieņemšanas aktu.
	3. Ja Pasūtītājs, pārbaudot Produkcijas vai piegādes atbilstību, konstatē Defektus, vai Piegādātājs Līguma 3.1.punktā noteiktajā termiņā piegādājis daļu no Produkcijas kopējā apjoma, tiek noformēts Defektu akts un nosūtīts Piegādātājam, norādot Defektu būtību. Pasūtītājs nepieņem Produkciju, kas neatbilst Līguma noteikumiem.
	4. Piegādātājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Produkcijas un piegādes pieņemšana Līgumā noteiktajā kārtībā.
	5. Jebkādu Defektu aktā minēto Defektu novēršanu Piegādātājs veic par saviem līdzekļiem un Pasūtītājam nav pienākums atlīdzināt Piegādātājam jebkādus tā izdevumus, kas radušies saistībā ar Defektu novēršanu.
	6. Ja Pasūtītājs ir konstatējis Defektus, kurus Piegādātājs neatzīst par Defektiem un Defektu konstatēšanai var būt nepieciešamas īpašas zināšanas, Pasūtītājs Produkcijas novērtēšanai ir tiesīgs pieaicināt ekspertu. Eksperta vērtējums ir saistošs gan Piegādātājam, gan Pasūtītājam.
	7. Ja pieaicinātais eksperts konstatē, ka Produkcijas Defekti radušies Piegādātāja vainas dēļ, Piegādātājs novērš Defektus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumu, kas saistīti ar eksperta pieaicināšanu, atlīdzināšanas termiņu vaiarī Piegādātājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs ietur no Piegādātājamizmaksājamām summām.
	8. Ja Līguma izpilde vai nodevums ir saistīts ar trešo personu intelektuālā īpašuma tiesību izmantošanu, Piegādātājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā nodevuma lietošanai.
	9. Piegādātāja vainas dēļ radīto trešo personu intelektuālo tiesību aizskārumu gadījumā Piegādātājam ir pienākums:
		1. bez maksas nekavējoties novērst jebkādu trešo personu tiesību aizskārumu;
		2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu;
		3. segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.
	10. Līguma 4.9. punktā noteiktais pienākums netiek ierobežots ne laikā, ne atbildības apjomā.
5. **Piegādātāja tiesības un pienākumi**
	1. Piegādātājs apņemas:
		1. veikt kvalitatīvu, savlaicīgu un atbilstošu Produkcijas piegādi Pasūtītājam atbilstoši Līguma noteikumiem Līgumā noteiktajā kārtībā un termiņos;
		2. nodrošināt Līguma izpildi ar nepieciešamajiem resursiem un līdzekļiem;
		3. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai tā saistību izpildei Līgumā noteiktajā termiņā.
	2. Piegādātājam ir pienākums:
		1. saskaņot ar Pasūtītāju Līgumā minētos jautājumus, kas saistīti ar līgumsaistību izpildi;
		2. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā.
	3. Piegādātājs garantē, ka tas ir ieguvis tiesības no Produkcijas izstrādātājiem vai to tiesību pārņēmējiem īstenot Līgumā noteiktās tiesības.
6. **Pasūtītāja tiesības un pienākumi**
	1. Pasūtītājs apņemas:
		1. nodrošināt Piegādātājampienācīgus apstākļus Produkcijas piegādei noteiktajā vietā;
		2. pieņemt Produkciju un parakstīt nodošanas un pieņemšanas aktu, ja Produkcija piegādāta saskaņā ar Līguma noteikumiem un atbilst Līguma noteikumiem;
		3. maksāt par Produkciju Līgumā noteiktajā termiņā un apmērā, veikt tikai tās Produkcijas vai tās daļas apmaksu, kas piegādāta Līgumā noteiktajā kārtībā.
	2. Pasūtītājam ir tiesības:
		1. dot Piegādātājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
		2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. apturēt Līguma izpildi Līgumā noteiktajos gadījumos.
7. **Pušu atbildība un strīdu risināšanas kārtība**
	1. Piegādātājs atbild par piegādātās Produkcijas atbilstību visām Līgumā noteiktām prasībām.
	2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) dienu laikā no Paziņojuma saņemšanas dienas.
	3. Ja Piegādātājs kavē kādu Līgumā noteikto saistību izpildes termiņus, tad Piegādātājs maksā Pasūtītājam līgumsodu 0,5 % (nulle, komats, pieci procenti) apmērā no Līgumcenas par katru kavējuma dienu, bet ne vairāk kā 10 % (desmit procentus) no attiecīgā pasūtījuma Līgumcenas.
	4. Ja Piegādātājs Produkcijas garantijas laikā nevievēro Līgumā noteikto Produkcijas bojājumu novēršanas laiku, tas maksā Pasūtītājam līgumsodu 20 EUR (divdesmit *euro*) par katru nokavēto kalendāro dienu, bet ne vairāk kā 10 % (desmit procentu) apmērā no Līguma 2.1. punktā norādītās Līguma kopējās summas.
	5. Jebkura maksājuma, kas izriet no Līguma samaksas kavējuma gadījumā, samaksu nesaņēmusī Puse ir tiesīga piemērot otrai Pusei nokavējuma procentus 0,5 % (nulle, komats, pieci procenti) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
	6. Ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātāja mizmaksājamajām summām.
	7. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Piegādātājam piemēroto līgumsodu ieturēt no savstarpējiem norēķiniem.
	8. Risku par Līgumā neparedzētām piegādēm un darbiem, kas nepieciešami Līguma pilnīgai izpildei, uzņemas Piegādātājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
	9. Pasūtītājs uzņemas risku par neparedzētiem darbiem, ja:
		1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
		2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
		3. Līgums objektīvu, no Piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
8. **Līguma grozīšanas kārtība un kārtība, kādā pieļaujama atkāpšanās no līguma**
	1. Līgums stājas spēkā no tā abpusējas parakstīšanas dienas un ir spēkā līdz pilnīgai Pušu saistību izpildei, izņemot Līgumā noteiktos gadījumus.
	2. Līgums var tikt grozīts vai izbeigts, tikai ar Pušu rakstisku vienošanos, un jebkādi Līguma grozījumi vai vienošanās par Līguma izbeigšanu stājas spēkā un kļūst par Līguma neatņemamu sastāvdaļu tikai pēc tam, kad tie ir noformēti rakstiski un tos ir parakstījušas abas Puses.
	3. Līguma darbības laikā Puses nav tiesīgasveikt būtiskus Līguma grozījumus, izņemot Publisko iepirkuma likuma 61. panta pirmajā daļā un Līgumā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti Publisko iepirkuma likuma 61. panta piektajā daļā minētajā gadījumā.
	4. Piegādātājs ir tiesīgs aizstāt Līgumā norādīto Produkciju ar citu tās modeli, ja Piegādātāja piedāvājumā norādītā Produkcijas modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Produkcijas ražotājs vai izplatītājs,vai attiecīgajai Produkcijai ir pieejams jaunāks modelis, kas atbilst tehniskajā specifikācijā izvirzītajām prasībām. Piegādātājs var aizstāt Līgumā norādīto Produkciju ar citu tās modeli, kas ir ekvivalents vai labāks par Tehniskajā specifikācijā (Līguma 1. pielikums) noteiktajām tehniskajām prasībām attiecīgajai Podukcijai un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas Puses. Produkcijas cena paliek nemainīga. Pasūtītājam ir tiesības, bet nav pienākums apstiprināt Produkcijas modeļa aizstāšanu.
	5. Pasūtītājam ir tiesības precizēt Līgumā noteiktos pasūtīšanas un izpildes kārtību, darbu saskaņošanas, nodošanas un pieņemšanas  kārtību, ja šādi grozījumi nepieciešami tādu apstākļu dēļ, kurus Pasūtītājs iepriekš nevarēja paredzēt.
	6. Ja no Pusēm neatkarīgu un objektīvu apstākļu dēļ Līgumā noteikto piegādi vai tās daļu nav iespējams izpildīt noteiktajā termiņā vai apjomā, Pasūtītājam ir tiesības pagarināt Līgumā noteiktās piegādes vai tās daļas izpildi uz termiņu, kādā pastāv šie apstākļi.
	7. Ja stājas spēkā jauni normatīvie akti vai tiek izdarīti grozījumi esošajos normatīvajos aktos, kas regulē Līguma izpildes budžeta finansējuma izlietošanu, Līguma cenai piemērojamās nodokļu likmes u.c. normatīvie akti, kas ietekmē Līguma izpildi. Šajā punktā minētajos gadījumos Līguma grozījumi tiek izdarīti tikai tādā apjomā, kā to paredz normatīvie akti.
	8. Pasūtītājam ir tiesības vienpusēji atkāpties no Līguma un neatlīdzinot nekādus zaudējumus, ja:
		1. Piegādātājs ir būtiski nokavējis kādu izpildījuma termiņu un termiņa kavējumā nav vainojams pats Pasūtītājs;
		2. Piegādātājs nepilda Līguma saistības un neatbilstības nav novērstas 30 (trīsdesmit) dienu laikā no rakstiska brīdinājuma saņemšanas;
		3. ir zaudējis spēku vai kļuvis nerealizējams Līguma saistību izpildes nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu ar Pasūtītājam pieņemamiem noteikumiem;
		4. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
		5. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		6. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
		7. ir pasludināts Piegādātājs maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		8. Piegādātājs pārkāpj vai nepilda citu būtisku Līgumā paredzētu pienākumu;
		9. Piegādātājs Pasūtītājam nodarījis zaudējumus;
		10. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Piegādātāja pieļauta Līguma pārkāpuma;
		11. Piegādātājs ir patvaļīgi pārtraucis Līguma izpildi, tai skaitā ja Piegādātājs nav sasniedzams juridiskajā adresē vai deklarētajā dzīvesvietas adresē;
		12. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
		13. nodevumu nepieņemšanas gadījumā;
		14. ārējā normatīvajā aktā noteiktajos gadījumos;
		15. citos Līgumā noteiktajos gadījumos.
	9. Pasūtītājs var vienpusēji izbeigt Līgumu šādos gadījumos:
		1. turpmāku Līguma izpildi padara neiespējamu nepārvarama vara;
		2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai.
	10. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, tai skaitā gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
	11. Piegādātājam ir tiesības vienpusēji atkāpties no Līguma, ja Pasūtītājs pārkāpj Līgumā noteikto samaksas kārtību un termiņu.
	12. Puse par atkāpšanos no Līguma paziņo otrai Pusei ierakstītas vēstules vai ar drošu elektronisko parakstu parakstītas vēstules veidā. Ja paziņojums nosūtīts ierakstītas vēstules veidā, uzskatāms, ka otra Puse to ir saņēmusi septītajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
	13. Līguma izbeigšanas gadījumā Pasūtītājam ir pienākums Līgumā noteiktajā kārtībā samaksāt Piegādātājam par faktiski saņemto Produkciju.
9. **Garantija**

* 1. Piegādātājs apliecina, ka Līguma izpildē tam ir saistoši Līgumā noteiktie nosacījumi attiecībā uz garantijas apkalpošanu Produkcijas garantijas laikā.
	2. Piegādātājs garantē Produkcijas kvalitāti kopš piegādes dienas, ja Produkcija tiek ekspluatēta tam paredzētajiem mērķiem un pievienotajā dokumentācijā noteiktajām prasībām. Garantijas laikā Piegādātājs ir atbildīgs par katru Produkcijas atklāto vai slēpto trūkumu, defektu, neatbilstību.
	3. Piegādātās Produkcijas garantijas termiņš tiek noteikts 36 (trīsdesmit seši) mēneši no Produkcijas piegādes un nodošanas un pieņemšanas akta abpusējas parakstīšanas dienas.
	4. Garantijas laikā Piegādātāja pienākums ir par saviem līdzekļiem Produkcijas Defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc Defekta pieteikšanas vai pēc Pušu vienošanāsne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas. Servisa reakcijas laiks –2 (divu) darba dienu laikā pēc izsaukuma saņemšanas. Ja Defektu novēršanas termiņš ir ilgāks par 20 (divdesmit) darba dienām, Piegādātājam bez atlīdzības ir pienākums pēc Pasūtītāja pieprasījuma uz Defektu novēršanas laiku aizvietot bojāto Produkciju ar tādu pašu vai funkcionalitātes ziņā ekvivalentu preci.
	5. Pasūtītājs Defektus var pieteikt pa tālruni: \_\_\_\_\_\_ darba dienās no plkst. 9.00 –17.00, vai pa e-pastu: \_\_\_\_\_\_\_. Defekti, kuri iesniegti pēc plkst. 17.00, uzskatāmi par iesniegtiem nākamajā dienā plkst. 9.00.
	6. Ja garantijas remonta laikā Piegādātājs par saviem līdzekļiem saņem un nogādā atpakaļ Produkciju ar konstatētajiem trūkumiem vai defektiem pie Pasūtītāja adresē, kurā Produkcija tika piegādāta (Latvijas Republikas teritorijā).
	7. Piegādātājs garantē Preču atbilstību Latvijas Republikas spēkā esošajām obligātajām nekaitīguma un Produkcijas drošuma prasībām.
	8. Ja Produkcijas lietotājs vai cita persona iesniedz Pasūtītājam pretenzijas, pieprasot zaudējuma atlīdzību, kuru cēlonis ir aprīkojuma nedrošība, nepiemērotība funkcijas veikšanai, slēptie defekti, Piegādātāja pienākums ir nekavējoties veikt pasākumus, lai atlīdzinātu Pasūtītājam vai Produkcijas tiešajam lietotājam un citām personām zaudējumus, izņemot gadījumus, ja aprīkojums ir kļuvis nedrošas cietušā Produkcijas lietotāja vainas dēļ.
	9. Piegādātājam garantijas laikā ir šādas saistības:
		1. nedarbojošos, bojātu iekārtu remonts vai nomaiņa;
		2. nedarbojošos vai bojātu iekārtu remonta gadījumā Piegādātājs nodrošina Pasūtītāju ar rezerves iekārtu uz remonta laiku.
		3. garantijas saistības Piegādātājam ir jāizpilda bez maksas – šīm izmaksām ir jābūt iekļautām attiecīgās Produkcijas cenā.
1. **Apakšuzņēmēju un personāla nomaiņas kārtība** *(ja attiecināms)*
	1. Piegādātājam ir pienākums Līguma izpildē piesaistīt Piegādātāja piedāvājumā Iepirkumam norādītos un Iepirkuma nolikuma prasībām atbilstošus apakšuzņēmējus, kuru sarakstu pievieno Līgumam (*ja attiecināms*).
	2. Piegādātājs nav tiesīgs bez saskaņošanas ar Pasūtītāju veikt piedāvājumā Iepirkumam norādītā apakšuzņēmēju nomaiņu un iesaistīt papildu apakšuzņēmējus Līguma izpildē.
	3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst PIL 42. panta pirmajā daļā (atbilstoši Pasūtītāja norādītajam paziņojumā par līgumu vai Iepirkuma nolikumā) minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst PIL 42. panta pirmajā daļā (atbilstoši Pasūtītāja norādītajam paziņojumā par līgumu vai Iepirkuma nolikumā) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
	5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	6. Pasūtītājs pieņem lēmumu atļaut vai atteikt Iepirkumā izraudzītā apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
2. **Nepārvaramā vara**
	1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
	2. Pusei, kura atsaucas uz nepārvaramas varas apstākļu iestāšanos, 3 (trīs) kalendāra dienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
	3. Ja nepārvaramas varas apstākļi skar Piegādātāju un Pasūtītājs rakstveidā nav norādījis citādāk, Piegādātājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad Produkcijas piegāde nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.
	4. Ja Līguma izpilde ir apgrūtināta, vai nepiespējama COVID-19 epidēmijas vai ar to saistīto Latvijas Republikas normatīvo aktu un/vai valsts pārvaldes iestāžu rīkojumu dēļ, Puses var vienoties par attiecīgiem Līguma grozījumiem vai tā izbeigšanu, ja piegādi vai pakalpojumu nav iespējams veikt vispār.
3. **Saistību izpildes un garantijas laika nodrošinājums**
	1. **Saistību izpildes nodrošinājums**
		1. Piegādātājs 10 (desmit) darbdienu laikā pēc Līguma abpusējas parakstīšanas dienas iesniedz Pasūtītājam spēkā esošu, neatsaucamu un beznosacījuma Eiropas Savienības vai Pasaules Tirdzniecības organizācijas dalībvalstī reģistrētas bankas vai apdrošināšanas sabiedrības izsniegtu Līguma saistību izpildes garantiju 0,5 % (nulle komats pieci) apmērā no Līgumcenas, neieskaitot PVN.
		2. Saistību izpildes nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
			1. nodrošinājuma summa 0,5 % (nulle komats pieci) apmērā no Līgumcenas;
			2. nodrošinājuma devējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
			3. nodrošinājumam jābūt nepārtraukti spēkā līdz galīgā pieņemšanas un nodošanas akta parakstīšanas termiņam, kam vēl pievienojamas vismaz 30 (trīsdesmit) dienas;
			4. nodrošinājumam jābūt spēkā arī Piedāgātāja maksātnespējas vai likvidācijas gadījumā.
		3. Ja Piegādātājs neiesniedz saistību izpildes nodrošinājumu, Pasūtītājam ir tiesības nekavējoties vienpusēji izbeigt Līguma un saņemt Piegādātāja Iepirkumam iesniegtajā piedāvājuma nodrošinājumā noteikto summu.
	2. **Garantijas laika nodrošinājums**
		1. Piegādātājs 10 (desmit) dienu laikā pēc piegādes pieņemšanas un nodošanas akta abpusējas parakstīšanas dienas iesniedz Pasūtītājam spēkā esošu, neatsaucamu un beznosacījuma Eiropas Savienības vai Pasaules Tirdzniecības organizācijas dalībvalstī reģistrētas bankas vai apdrošināšanas sabiedrības izsniegtu Garantijas laika nodrošinājumu 0,5 % (nulle komats pieci) apmērā no Līgumcenas, neieskaitot PVN. Ja piegāde tiek veikta pa daļām, garantijas laika nodrošinājums iesniedzams pie pirmās Produkcijas piegādes daļas, attiecīgi nodrošinot garantijas laika nodrošinājuma spēkā esamību visā Produkcijas garantijas laikā.
		2. Garantijas laika nodrošinājumam nepārtraukti jābūt spēkā līdz garantijas perioda beigām, kā arī savlaicīgi jāpagarina, ja saskaņā ar Līguma noteikumiem tiek pagarināts garantijas laiks.
		3. Garantijas laika nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
			1. nodrošinājuma summa 0,5 % (nulle komats pieci) apmērā no Līgumcenas;
			2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
			3. nodrošinājumam jābūt spēkā līdz garantijas perioda beigām, kam vēl pievienojamas vismaz 30 (trīsdesmit) dienas;
			4. nodrošinājumam jābūt spēkā arī Piegādātāja maksātnespējas vai likvidācijas gadījumā.
4. **Citi noteikumi**
	1. Pušu pārstāvji, kuru pienākums ir koordinēt Līguma izpildi, nodrošināt savlaicīgu informācijas apmaiņu, Produkcijas pasūtīšanu un piegādi un parakstīt nodošanas un pieņemšanas aktu:
		1. Pasūtītāja pilnvarotais pārstāvis: \_\_\_\_\_\_\_\_\_\_, tālr. \_\_\_\_\_\_\_\_\_, e-pasts:\_\_\_\_\_\_\_\_\_;
		2. Piegādātāja pilnvarotais pārstāvis:\_\_\_\_\_\_\_\_\_, tālr.\_\_\_\_\_\_\_\_\_\_, e-pasts:\_\_\_\_\_\_\_\_\_.
	2. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
	3. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
	4. Ja kādai no Pusēm tiek mainīts kāds no Līgumā minētajiem e-pastiem, tālruņiem, adresēm vai citiem rekvizītiem, kā arī ja tiek mainīta vai papildināta informācija par kontaktpersonām, Puse par to rakstveidā paziņo otrai Pusei.
	5. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
	6. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
	7. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
	8. Pusei ir tiesības apstrādāt no otras Puses iegūtos fizisko personu datus tikai ar mērķi noslēgt Līgumu un nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
	9. Līgums sagatavots uz \_\_\_ (\_\_\_\_\_\_\_\_\_) lapām un parakstīts elektroniski. Līgumam ir šādi pielikumi: Tehniskā specifikācija un Tehniskais piedāvājums (1.pielikums), Finanšu piedāvājums (2. pielikums).
5. **Pušu rekvizīti**

|  |  |  |
| --- | --- | --- |
| Pasūtītājs:**Izglītības un zinātnes ministrija**Reģ. Nr. 90000022399Vaļņu iela 2, Rīga, LV-1050e-pasts: pasts@izm.gov.lv |  | Piegādātājs: |